Chabane-familie soek Malamulele-munisipaliteit | Maroela Media
Chabane-familie soek Malamulele-munisipaliteit
Collins Chabane se familie het daarop aangedring dat pres. Jacob Zuma 'n aparte munisipaliteit vir die mense van Malamulele in Limpopo sal oprig, het die City Press Sondag berig.
Hosi Shilungwa Mhinga, Chabane se oom en hoof van die Mhinga-stam, het glo Saterdag tydens die begrafnis aan Zuma gesê Chabane het sy gemeenskap se siening gedeel dat die gebied se versoek om 'n munisipaliteit toegestaan moet word. Hy het ook versoek dat die nuwe munisipaliteit na Chabane vernoem moet word.
"Dit was sy wens dat Malamulele 'n munisipaliteit moet kry," het Mhinga gesê. "As 'n familie versoek ons ook dat dit die Collins Chabane-munisipaliteit genoem moet word."
Mhinga het gesê die munisipaliteit sal 'n infrastruktuur verskaf om die gebied te ontwikkel.
Daar was verlede jaar net voor die algemene verkiesing in Mei betogings in Malamulele en dit het weer vanjaar opgevlam toe inwoners hul eie munisipaliteit geëis het. Die munisipale afbakeningsraad het in Januarie aangekondig dat die gebied nie vir sy eie munisipaliteit kwalifiseer nie. Inwoners voer aan die Thulamela-munisipaliteit kanaliseer sy dienste na die Tshivenda-sprekende dele, eerder as die Xitsonga-sprekende dele.
Chabane, minister van staatsdiens en administrasie, sy bestuurder en 'n lyfwag, is op 15 Maart dood in 'n motorongeluk op die N1, sowat 30 km buite Polokwane. 'n Vragmotorbestuurder het glo omstreeks 01:00 'n u-draai op die snelweg gemaak. 'n Saak van strafbare manslag word teen die vragmotorbestuurder ondersoek. Hy bly in aanhouding.
Lees alle vorige berigte oor Collins Chabane en Malamulele.
Collins Chabane Malamulele
Generations-akteurs weer hof toe
Kan ons wat ons munisipale rekenings betaal dan nie maar ook aandring dat ons ons eie munisipaliteite kry om weg te kom van die disfunksionele kaders wat ons dorpe en stede se vooruitgang deur korrupsie en loafende amptenare plunder nie.
Ja nee – Swaai daardie towerstaffie!!
Genade tog. Hoe dink die mense? Skep 'n nuwe munisipaliteit met groot koste terwyl die antwoord voor die handliggend is: maak net seker dat die nodige fondse korrek gekanaliseer word.
Hulle hammer so op die vragmotorbestuurder wat onder die invloed was, en ek trek die verklaring in twyfel nie, maar die motorbestuurder soos wat berig was, het ook teen 'n snelheid van so plus minus 200km per uur gejaag, so daar is eintlik twee skuldiges in die ongeluk